VEGA og Live Nation præsenterer

**Astrid S er morgendagens store popstjerne**

*Nu har du en unik mulighed for at opleve en af Skandinaviens absolut største poptalenter, når den unge sangerinde Astrid S leverer sine melodiøse ørehængere i Lille VEGA den 22. oktober.*

Astrid S udgiver sin anden ep *Party´s Over* den 30 juni. På ep´en findes bl.a. singlen ”Breathe”, som er produceret af Oscar Holter fra producerteamet Wolf Cousins, der har lavet mega-hits for Tove Lo, Demi Lovato og Ellie Goulding. Astrid S leverer med hendes smukke nærværende vokal, fængende melodier og dansable beats pop der rammer lige i hjertet.

”Breathe” har på ny skubbet den unge sangerinde helt frem på den internationale popscene. Nummeret er pt. blevet streamet 25 millioner gange og den røg direkte ind på BBC Radio 1´s ”Tune of the Week”.

Den norske sangerinde kom frem tilbage i 2014 med singlen ”2AM” i en alder af blot 18 år, men det var med hendes forrige single ”Hurts So Good”, at hun brød massivt igennem på de europæiske radiostationer.

**Astrid S tager på sin egen verdensturné**

I 2016 varmede hun op for verdensstjernen Troye Sivan på hans europæiske turné. Og nu har Astrid S netop annonceret sin egen verdensturné, Partys Over World Tour, der tager den fremadstormende sangerinde på en tur der går tværs over kontinenterne.

Astrid S selvbetitlede ep fra 2016 blev rost til skyerne af The Guardian, som beskrev hendes karriere som ”…waiting in the wings of global stardom”. Sidste år vandt hun hjemlandets Spellemannprisen i kategorien ”Breakthrough Artist of the Year”.

**Fakta om koncerten
​**Astrid – Party´s Over World Tour (NO)
Søndag den 22. Oktober kl. 20.00
Lille VEGA, Enghavevej 40, 1674 København V
Billetpris 220 kr. + gebyr
Billetsalget fredag den 9. juni via vega.dk og Ticketmaster.